cyanic-selkie/wikianc huggingface dataset:
Kuroli
Elinympäristö
Kurolin elinympäristöä ovat trooppiset ja saarekkeiset metsät sekä puustoiset savannit.
Kansainliitto
Jäsenvaltiot
[[Kuva:League of Nations Anachronous Map.PNG|thumb|500px|center|Kansainliitto maailmankartalla.
Kansainliiton jäsenmaista eurooppalaisia oli aluksi 38 prosenttia ja 1930-luvun alussa jo puolet. Moni Aasian ja latinalaisen Amerikan maa arvostelikin Kansainliittoa liiallisesta Eurooppa-keskeisyydestä, ja useat latinalaisen Amerikan maat erosivat sen vuoksi järjestöstä 1930-luvulla.
Yleiskokous
Yleiskokous päätti uusien jäsenvaltioiden hyväksymisestä ja valitsi neuvoston vaihtuvat jäsenet. Yleiskokouksen esityslista perustui vuodesta 1922 alkaen pääsihteerin ja sihteeristön laatimaan kertomukseen järjestön edeltävän vuoden toiminnasta, mutta se saattoi ottaa käsiteltäväkseen myös muita asioita, jos kaksi kolmasosaa edustajista halusi. 1920-luvun lopulta lähtien yleiskokouksiin alkoi osallistua myös suurten maiden pääministereitä, mikä kasvatti sen arvovaltaa.
Sihteeristö
Sihteeristöä johti pääsihteeri, joita olivat brittiläinen James Eric Drummond (1920–1933), ranskalainen Joseph Louis Anne Avenol (1933–1940) ja irlantilainen Seán Lester (1940–1946). Sihteeristön eri osastojen johtajat kokoontuivat 20–30 kertaa vuodessa käsittelemään esiin nousseita kysymyksiä.
Nordin Amrabat
Maajoukkueura
Amrabat edusti Hollantia alle 21-vuotiaiden maajoukkueessa vuonna 2007 saatuaan kutsun valmentaja Foppe de Haanilta. Sittemmin hän on kertonut katuvansa päätöstään, koska ei voisi sääntöjen mukaan enää edustaa toista kotimaataan Marokkoa. Vuotta myöhemmin FIFA kuitenkin muutti sääntöä, jonka perusteella Amrabat voisi edustaa Marokkoa. Lokakuussa 2009 hän ilmaisi halukkuutensa edustaa Marokkoa ja tammikuussa maan väliaikaisvalmentaja Hassan Moumen saapui Hollantiin, jonka kanssa he päättivät tehdä anomuksen FIFA:lle Amrabatin mahdollisuudesta edustaa Hollannin sijaan Marokkoa maajoukkuetasolla. Maaliskuussa FIFAn edustaja ilmoitti ettei pelaajasta ole tehty mitään ilmoitusta, joka oikeuttaisi häntä pelaamaan Marokon maajoukkueessa. Ambrabatin oli tarkoitus pelata MM-karsintaottelussa Kamerunia vastaan.
Gangsta rap
Mafioso rap
Mafioso räpin alullepanijana pidetään usein Kool G Rap & DJ Polo -duon esikoisalbumia Road to the Riches, joka julkaistiin vuonna 1989. Tämän jälkeen genre vietti hiljaiseloa, kunnes tuli taas suosioon Raekwonin vuonna 1995 ilmestyneen Only Built 4 Cuban Linx... -albumin myötä. Pian mafioso räpin keskeisiksi artisteiksi nousivat muun muassa Nas, AZ, Fat Joe, The Notorious B.I.G ja Jay Z. 1990-luvun lopulla genren suosio alkoi kuitenkin hiipua. 2000-luvulla muun muassa Rick Ross on ollut yksi genren ylläpitäjistä.
Hietakari (Haukipudas)
Maannousun myötä syntynyt saari on pääosin matala, ainoastaan saaren itäpäässä maasto kohoaa viiteen metriin merenpinnan yläpuolelle. Saaren muut osat ovat matalaa lehtimetsän ja pensaikon peittämää maannousurantaa. Kieltolain aikaan saarta käytettiin salakuljetettavan pirtun kätköpaikkana muutamien muiden lähisaarten tavoin.
Robert Williamson III
Robert Williamson III (s. 7. marraskuuta 1970, Dallas, Texas) on yhdysvaltalainen pokeriammattilainen.
Seinäjoen rautatieasema
Historiaa
Henkilöliikenne Suupohjan radalla lopetettiin vuonna 1968 ja rataosuus Perälän asemalta Kristiinankaupunkiin poistettiin käytöstä vuonna 1982. Uusi rataosuus Tampereelta Parkanon kautta Seinäjoelle avattiin vuonna 1971. Tämän jälkeen Seinäjoelta oli henkilöliikennettä neljään suuntaan ja rautatie viiteen suuntaan. Uusi alikulkutunneli asemalaitureille rakennettiin vuosina 1993–1994. Asemarakennuksen omistaa VR-Yhtymä, muut asema-alueen rakennukset siirtyivät Senaatti-kiinteistöille vuonna 2007.
Vuorilammi (Pälkäne)
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Mallasveden ja Pälkäneveden alueella (35.71), jonka Joutteselän alueeseen (35.715) se kuuluu. Lammen vedenpinnan korkeus on 100,6 metriä mpy. Siihen on johdettu neljä kuivatusojaa, jotka tulevat Jylhänkorvelta, ja kaksi muuta lyhyttä ojaa. Sen laskuoja virtaa 300 metrin päässä sijaitsevaan Pikkulammiin, josta vedet jatkavat Pälkäneveden Jouttesselän Huhtalahteen.
Brandenburg an der Havel
Brandenburg an der Havel, lyhyemmin Brandenburg, on kaupunki Brandenburgin osavaltiossa Saksassa lähellä Berliiniä. Sen läpi virtaa Havel-niminen joki. Kaupungissa on arviolta 71 574 asukasta (vuonna 2015) ja sen pinta-ala on 229,71 neliökilometriä.
Caledonian piirikunta
Caledonian piirikunta on Yhdysvaltojen Vermontin osavaltiossa sijaitseva piirikunta. Sen väkiluku oli 29 993 vuonna 2019. Piirikunnan hallintokeskus on St. Johnsburyn kunta. Piirikunta perustettiin vuonna 1796.
David Daniels
Ura
Daniels ensiesiintyminen tapahtui 1992. Hän sai 1997 Richard Tucker -palkinnon. 1999 hän esiintyi ensi kerran Metropolitan-oopperassa "Seston" roolissa Julius Caesarissa. Händel sävelsi rooleja aikansa kastraattitähdille, ja Danielsin ohjelmistoon kuuluu nykyisin Julius Caesarin lisäksi muitakin merkittäviä Händelin rooleja, kuten Arsace komediassa Partenope, nimirooli Tamerlanossa ja Arsamene Xerxeessä. Baijerin valtionoopperassa Münchenissä hän esiintyi nimirooleissa Rinaldossa ja Orlandossa sekä Davidina oopperassa Saul. Hän on lisäksi tulkinnut Ottonen roolin Monteverdiin oopperassa L'Incoronazione di Poppea. Vivaldin oopperassa Bajazet hän on laulanut Tamerlanon roolin.
Waterzooi
Waterzooi on perinteinen belgialainen, Gentistä Flanderin alueelta peräisin oleva kalapata. Ruoka valmistetaan kalasta, vihanneksista, perunoista, yrteistä, kermasta ja voista. Kalan sijaan pataan käytetään joskus myös kanan lihaa (kippenwaterzooi tai waterzooi van kip). Liemi sakeutetaan munankeltuaisella. Waterzooita pidetään yhtenä Belgian kansallisruoista. Waterzooie tarjoillaan yleensä leivän kanssa, joskus myös ranskanperunoiden kanssa.
Chichagof Island
Chichagof Island on Baranof Islandin pohjoispuolella. Saarta rajaavat Chathamin salmi idässä, Jäinen salmi koillisessa, Cross Sound kaakosta, Alaskanlahti lännestä ja Perilin salmi etelästä.
Saaren pääasialliset elinkeinot ovat metsästyksestä, kalastuksesta ja metsän hakkuusta.
Sylvester Takač
Ura
Takačin uran suurimmat saavutukset ovat Coupe de Francen voitto OGC Nicen päävalmentajana 1997.
July Morning
Cover-versiot ja viittaukset kulttuurissa
thumb|Ihmisiä July Morning -tapahtumassa vuonna 2007. ”July Morning” on coveroitu useaan otteeseen. Muun muassa Osmo's Cosmos, Axel Rudi Pell ja Grzegorz Kupczyk ovat tehneet oman versionsa kappaleesta.
Helsingin yliopiston matemaattis-luonnontieteellinen tiedekunta
Opetus
Tiedekunnan kandiohjelmat ovat fysikaaliset tieteet, geotieteet, kemia, maantiede, matemaattiset tieteet, tietojenkäsittelytiede sekä matematiikan, fysiikan ja kemian opettajan kandiohjelma. Ohjelmiin hakeudutaan päähaun tai siirtohaun kautta tai avointen yliopisto-opintojen perusteella. Koulutusohjelmat jakautuvat opintosuuntiin, ja niistä voi valmistua luonnontieteiden kandidaatiksi (LuK).
Arecibo
Tunnetuin maamerkki on Arecibon observatorio, jossa oli aiemmin halkaisijaltaan 305-metrinen radioteleskooppi. Teleskooppi romahti joulukuun alussa 2020. thumb|left|350px|Arecibon rantaa El Vigian majakan lähellä
Lb
Lb tarkoittaa seuraavia:
U-laakso
pienoiskuva|Jäätikön muodostama U-laakso [[Oregonissa, Yhdysvalloissa.]] pienoiskuva|[[Nærøydalen on eräs U-laakso, joka sijaitsee Länsi-Norjassa. Laakso muuttuu vuonoksi (Nærøyfjorden) sen kulkiessa kohti koillista. Nærøyfjorden taas kuuluu osaksi suurta Sognevuonoa (ollen yksi sen sivuhaaroista), joka lopulta johtaa Atlantin valtamereen.]] U-laakso on laaksojäätiköiden liikehdinnän seurauksena syntynyt laakso. Niillä on tunnuksenomainen, poikkileikkaukseltaan U-kirjainta muistuttava muoto jyrkkine, jopa pystysuorine reunoineen. U-laaksot muodostuvat kun jäätikkö liikkuu rinnettä alaspäin, kaivertaen siihen hitaasti jyrkän laakson. Kun jäätikkö vetäytyy tai katoaa, laakso jää jäljelle ja usein sen pohjalta löytyy pieniä jään kuljettamia lohkareita. U-laaksoa kutsutaan myös ruuhilaaksoksi.
Formula 1 -kausi 2007
Ennen kautta
Vedonlyöntitoimistojen mielestä suurimmat maailmanmestarisuosikit kaudelle 2007 olivat Ferrari-kuljettajat Räikkönen ja Felipe Massa, sekä Alonso. MM-taistelua sekoitti myös japanilaisen Bridgestonen jääminen sarjan ainoaksi rengasvalmistajaksi Michelinin vetäydyttyä. Ferrarilla oli ainoana edellisen vuoden kolmesta parhaasta tallista kokemusta japanilaismerkistä. Muun muassa Renault'hon tämän uskotaan vaikuttaneen, sillä vaikka se oli testien perusteella kenties luotettavin edellisvuoden kolmesta parhaasta tallista, se jäi tallin itsensäkin mielestä selvästi Ferrarin ja McLarenin vauhdista.
Sérres
pienoiskuva|upright|[[Osmanien valtakunta|Osmanien valtakunnan aikana rakennettu Mehmet Beyn moskeija. ]] Kaupungin nähtävyyksiin kuuluu muun muassa Sérresin arkeologinen museo.
Milt Dunnell
Dunnellin toimittajanura kesti lukuisia vuosikymmeniä: hän aloitti uransa Toronto Starissa alun perin 1942, ja kirjoitti kolumneja vielä pitkälle 1990-luvulle. Uransa aikana Dunnell kirjoitti useista eri urheilulajeista. Hän kirjoitti huomattavan paljon baseballista, ja sai tästä hyvästä Jack Graney -palkinnon 1988. Dunnell kelpuutettiin sekä Canadian Horse Racing Hall of Fameen että Canadian Sports Hall of Fameen. Hän vietti 100-vuotispäiväänsä joulukuussa 2005 ja eli lopulta 102-vuotiaaksi.
Hebron
Historia
Muslimit valtasivat Hebronin vuonna 635 ja Umaijadit sekä Abbasidit rakennuttivat kaupunkiin useita rakennuksia sen valtauksen jälkeen. Kaupunkia pidettiin tuolloin islamin uskon neljänneksi pyhimpänä paikkana. Ristiretkeläiset valtasivat kaupungin vuonna 1100 ja he rakennuttivat Abrahamin haudalle kirkon. Kirkko muuttui moskeijaksi muslimien vallatessa Hebronin takaisin vuonna 1187. Keskiajan aikana kaupungissa vierailivat Benjamin Tudelalainen (1170) ja Ibn Battuta (1326). Mamelukkien ja sittemmin Osmanien alaisuudessa Hebronista kasvoi paikallisen kaupan keskus, jossa myytiin sitä ympäröivän rikkaan maatalousalueen tuotteita, sekä tuotteita aavikoilta etelässä ja idässä. Jerusalemin ohella Hebron oli yksi al-Haramayn -tittelin saaneista kaupungeista, jollainen annettiin Mekan ja Medinan kaltaisille tärkeille pyhiinvaelluskohteille. Hebron oli pitkään Jerusalemin merkittävin kilpailija ja tämä on ilmentynyt esimerkiksi hebronilaisten ja jerusalemilaisten sukujen kilpailuna Osmanien ja sittemmin Palestiinan politiikassa.
Italian Grand Prix 2001
Italian Grand Prix 2001 oli Formula 1 -kauden 15. osakilpailu, joka ajettiin 16. syyskuuta 2001 Monzan radalla Italiassa. Kilpailun voitti Williamsilla ajanut Juan Pablo Montoya, jolle voitto oli uran ensimmäinen.
Tallahassee
Tallahassee on Yhdysvaltain Floridan osavaltion pääkaupunki. Nykyisen Tallahasseen alkuperäisasukkaita olivat apalacheet ja itse kaupunki on perustettu vuonna 1824 Floridan uudeksi pääkaupungiksi. Floridan pääkaupunkina hallinto muodostaa Tallahasseen talouden kulmakiven. Vuoden 2010 väestönlaskennan mukaan kaupungin asukasluku oli 181 376 ja laajemman metropolialueen 367 413.
Väestö
Tallahasseen asukasluku oli vuoden 2010 väestönlaskennan mukaan 181 376 ja vuoden 2017 arvion mukaan 191 049. Suuremman metropolialueen asukasluku oli vuonna 2010 367 413. Kaupungin asukkaista 57 % oli taustaltaan valkoisia (latinot pois lukien 51,8 %), 35,3 % afroamerikkalaisia, 0,2 % intiaaneja, 6,9 % latinoja mistä tahansa rodusta ja 4,1 % aasialaisia. 12,3 % kaupungin asukkaista puhui kotonaan jotakin muuta kieltä kuin englantia ja 8,2 % kaupungin asukkaista oli syntynyt ulkomailla.
Ii
Taajamat
Vuoden 2017 lopussa Iissä oli 9 966 asukasta, joista 7 895 asui taajamissa, 2 027 haja-asutusalueilla ja 44:n asuinpaikat eivät olleet tiedossa. Iin taajama-aste on 79,6 %. Iin taajamaväestö jakautuu neljän eri taajaman kesken:
Seurakunnat
Itsenäisenä helluntaiseurakuntana Iissä toimii Iin helluntaiseurakunta.
Entiset seurakunnat
Seuraavassa luettelossa on mainittu historiallisella ajalla lakkautetut seurakunnat Iin kunnan nykyisellä alueella.
Kalevan kisat 1919
Kalevan kisat järjestettiin vuonna 1919 Turussa 16.–17. elokuuta. Kilpailupaikka oli Turun urheilupuisto. Kalevan maljan voitti Helsingfors IFK.
Juhani Kärjä
Seuraavaksi Kärjä siirtyi Kuopioon. Hän toimi Kuopion korkeakoulun, sittemmin Kuopion yliopiston korva-, nenä- ja kurkkutautiopin professorina vuosina 1975–1990, jona ajanjaksona hän hoiti myös korkeakoulun rehtorin tehtävää 1984–1990. Kärjä oli Kuopion yliopistollisen keskussairaalan (KYKS) ja sitä seuranneen Kuopion yliopistollisen sairaalan tai Pohjois-Savon sairaanhoitopiirin ylilääkärinä ja johtavana ylilääkärinä lähes 25 vuotta (1975-1997),
Jalkapallon Afrikan-mestaruuskilpailut 1974
Jalkapallon Afrikan-mestaruuskilpailut 1974 olivat yhdeksännet jalkapallon Afrikan-mestaruuskilpailut. Kisat järjesti Afrikan jalkapalloliitto ja kisaisäntänä oli Egypti. Egypti oli toinen valtio joka järjesti kisat toisen kerran. Egypti isännöi jo toisia Afrikan-mestaruuskilpailuja vuonna 1959.
Werner Holmberg
Gustaf Werner Holmberg (1. marraskuuta 1830 Helsinki – 24. syyskuuta 1860 Düsseldorf, Saksa) oli suomalainen taidemaalari. Holmberg tunnetaan romanttisista maisemamaalauksistaan.
Saksan talous
1946–1999
Saksan yhdistyminen on maksanut joidenkin arvioiden mukaan jo 1 250 miljardia euroa, eikä talous ole tietyissä suhteissa kehittynyt idässä toivotulla tavalla noin 50 miljardin euron (4% läntisten osavaltioiden BKT:sta) vuosittaisista tulonsiirroista huolimatta.
Stronghold (Summoningin albumi)
Musiikillisesti Stronghold on melodista black metalia, uutena lisänä on Where hope and daylight diessä esiintyvät naisvokaalit, jotka teki, muun muassa yhtyeessä Die verbannten Kinder Evas vaikuttava, Tania Borsky. Stronghold erosi edeltäjistään myös kitarapainotteisuutensa takia. Yhtye myös sisällytti kappaleisiinsa puhenäytteitä elokuvista Braveheart - taipumaton ja Legenda. Levy on äänitetty Protectorin kotona, Nachtschatten studiolla.
Austin Peck
right|200px|thumb|Austin Peck televisiosarjassa Päivien viemää. Austin Peck (s. 9. huhtikuuta 1971, Havaiji) on yhdysvaltalainen näyttelijä. Hänet tunnetaan parhaiten Austin Reedin roolista televisiosarjassa Päivien viemää, jossa hän näytteli vuosina 1995–2002 ja 2005–2006.
Konetelegrammi
Kun tarvitaan erityistoimia - esimerkiksi hätätehoa tai pysäytystä kaikin keinoin - sillalla käännetään kahvaa kahdesti halutulle kohdalle niin että kello soi pitempään konehuoneessa.
Nykyajan tekniikka on sittemmin syrjäyttänyt tämän vanhan laitteiston; joissakin aluksissa dieselmoottorien tehonsäätö on kytketty vanhaan konetelegrammiin: näin on saatu ulkonäöstä tyyliin sopiva - varsinkin jos aluksen ohjaamon sisustus on pyritty säilyttämään mahdollisimman alkuperäisenä.
Giorgio Vanzetta
Giorgio Vanzettan sisar Bice on myös entinen huipputason hiihtäjä.
New Jersey
Hallinto
New Jerseyn lainsäädäntövaltaa käyttää kaksikamarinen osavaltion parlamentti. Ylähuoneessa eli senaatissa on 40 jäsentä, alahuoneessa eli edustajainkokouksessa on 80 jäsentä.
Ylintä toimeenpanovaltaa käyttää kuvernööri. Vuodesta 2018 kuvernöörinä on ollut Phil Murphy.
New Jersey luopui kuolemanrangaistuksesta vuonna 2007. Viimeinen teloitus osavaltiossa tehtiin vuonna 1963.
Talous
New Jerseyn etuna on korkeasti koulutettu väestö.
Sörnäistentunneli
Vuoden 2030 liikenne-ennuste tunnelille on noin 16 300 ajoa vuorokaudessa ja vuoden 2040 ennuste noin 20 500. Tunnelin myötä Hermannin rantatien eteläosa muuttuu pääväylästä alueelliseksi kokoojakaduksi. Tunnelin on laskettu kasvattavan automatkojen kokonaismäärää kantakaupungissa, mutta helpottavan pyöräilyä ja jalankulkua Kalasataman alueella. Tunnelilla on myös melua ja päästöhaittoja vähentävä vaikutus. Junatien liittymäalueelta vapautuu paljon kapasiteettia, mikä mahdollistaa alueen kehittämisen väylämäisestä kaupunkimaiseksi katutilaksi. Sekä Hermannin rantatielle että Junatien tuntumaan suunnitellaan raitioteitä, ja erityisesti Junatie–Teollisuuskatu-akselin pikaraitiotien toteutumiselle tieliikennetunneli on kapasiteettisyistä välttämätön. Toisaalta tunnelin liikennemäärien vuoksi Hermannin rantatien pohjoispuolisella Kustaa Vaasan tien liittymäalueella välityskyky ylittyy.
Rakentaminen
pienoiskuva|Tunnelin pohjoisen suuaukon rakennustyömaa huhtikuussa 2023. Hanke toteutetaan kahdessa vaiheessa: pohjoisen betonitunnelin ja suuaukon rakentaminen on ajoitettu vuosille 2022–2024 samassa aikataulussa Kalasatama–Pasila-raitiotien kanssa. Suuaukkorakenteiden rakentaminen alkoi elokuussa 2022, ja ensimmäiset louhintaräjäytykset tehtiin saman vuoden syyskuussa. Loppuosa rakennetaan vasta vuoden 2028 jälkeen. Liikennöinti alkaa aikaisintaan 2030-luvun alussa.
Nyköpingin kunta
Väestönkehitys
Hieman vanhempien vuoden 2009 lopun tietojen mukaan kunnassa asui 977 Suomessa syntynyttä, mikä vastasi 1,9 prosenttia kunnan väestöstä.
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 193 039 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 71 000 kruunua.
Entiset taajamat
Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:
Piirit
Vuodesta 2016 alkaen kunta on jaettu seuraaviin piireihin:
Oleg Deripaska
Alumiiniteollisuus
Lokakuussa 2006 RusAl, Sual holding ja sveitsiläinen Glencore International päättivät liittää yritystensä alumiinitoiminnot RUSAL-nimen alle. Yrityksestä tuli maailman suurin alumiinin tuottaja. Oleg Deripaska sai 66 prosentin osuuden uudesta yrityksestä. Vastaavasti Sual holdingin omistanut oligarkki Viktor Vekselberg sai 22 prosenttia.
Urho Saariaho
Urho Saariaho meni talvisodan alussa 1939 naimisiin niin ikään raahelaisen Rauha Kaarina Pekurin (1917–2008) kanssa. Lapsia heille syntyi vuosina 1941–1951 seitsemän: Elmi-Kaarina, Elina, alle vuoden ikäisenä kuollut Hannu, Olli, Jaakko, Mirja ja Elsi. Sotien jälkeen Saariaho nimitettiin yhtiön sosiaalipäälliköksi 1948. Yhtyneiden Paperitehtaiden jaossa vuonna 1951 jäi silloinen kansanedustaja Urho Saariaho Myllykosken paperitehdas Oy:n palvelukseen. Kansanedustajana hän oli 21 vuotta vuosina 1945–1966. Sosiaalineuvoksen arvo hänelle myönnettiin vuonna 1963.
Maanpuolustus
Sodan jälkeen Urho Saariahon panos oli voimallinen myös Piikkirykmentin muistojen vaalimisessa, kun hän toimi 29 vuotta perinnetoimikunnan puheenjohtajana. Kouvolaan saatiin hänen toimestaan Piikin muistomerkki. Saariaho ylennettiin reservin majuriksi itsenäisyyspäivänä 1964. Hänelle myönnettiin 3. luokan vapauden risti (VR 3) 1942.
Eduskunnassa
Saariaho jäi ensimmäiselle varamiessijalle 1966 vaaleissa. Putoamiseen vaikutti osaltaan yleisesti tiedossa ollut edellisenä vuonna koettu sydänkohtaus. Presidentinvaalien valitsijamiehenä Urho Saariaho oli vuosina 1956 ja 1962. Kymenlaakson kokoomuksen puheenjohtajana hän toimi 16 vuotta vuodesta 1950 eduskuntakautensa loppuun.
Waldemar Wilenius
Wilenius valmistui arkkitehdiksi Suomen polyteknillisestä opistosta vuonna 1889. Hän opiskeli valmistumisensa jälkeen myös Tukholman taideakatemiassa ja Berliinin teknillisessä korkeakoulussa. Wilenius toimi Yleisten rakennusten ylihallituksessa eri nimikkeillä vuodesta 1889 vuoteen 1931 asti. Hänellä oli myös oma arkkitehtitoimisto.
Rowdy Gaines
pienoiskuva|Rowdy Gaines vuonna 1983. Ambrose ”Rowdy” Gaines IV (s. 17. helmikuuta 1959 Winter Haven, Florida) on yhdysvaltalainen uimari, joka voitti vuoden 1984 kesäolympialaisissa kolme kultaa ja vuosina 1978–1982 viisi maailmanmestaruutta sekä teki useita maailmanennätyksiä. Hän kuuluu U.S. Olympic Hall of Fame- ja International Swimming Hall of Fame -kunniagallerioihin. Urheilu-uransa jälkeen Gaines on toiminut television uintikommentaattorina.
Tytti Junna
Junna on ollut Improryhmä Kolinan näyttelijä vuodesta 2014, ja hän on näytellyt myös suomalaisissa televisiosarjoissa ja elokuvissa.
Paul Paavela
Ura
Paavela oli valtiovarainministerinä Miettusen II hallituksessa 1975–1976 ja Sorsan II hallituksessa 1977–1979.
Lauri Mölsä
Mölsän vanhemmat olivat isännöitsijä, agronomi August Mölsä ja Olga Maria Heiskanen ja puoliso Saima Kovanen (k. 2003). Mölsä kävi kansakoulun ja työskenteli isänsä kuoltua harjoittelijana Suomen Trikoon värjäämössä Tampereella 1932–1934. Käytyään värjäyskurssin 1934 hän oli värimestarin apulainen Helsingin Kutomo ja Kravatti -yhtiössä vuoteen 1936, kävi opintomatkalla Saksassa ja työskenteli sitten Tampereen Trikoo- ja Nauhakutomolla värimestarina. Talvisotaan osallistunut Mölsä haavoittui vaikeasti, mutta osallistui silti myös jatkosotaan, jossa hän haavoittui kahdesti. Hänet ylennettiin kersantista luutnantiksi ilman Reserviupseerikoulun käyntiä. Sotainvalidiksi jäänyt Mölsä perusti 1945 vaimonsa kanssa sukkatehtaan ja kouluttautui alalle, Sidoste-yrityksensä johtoon hän tuli kokopäivätoimisesti 1950. Yritys tuli tunnetuksi ja sai muun muassa 1968 Valtakunnallisen yrittäjäpalkinnon. Mölsä oli Sidosteen toimitusjohtaja vuoteen 1977 ja sitten vielä johtokunnan puheenjohtajana vuoteen 1998. Teollisuusneuvoksen arvonimen hän sai vuonna 1973.
Jälleenvakuutussopimus
Sopimuksen ansiosta Saksa saattoi luottaa Venäjän puolueettomuuteen, mikäli se joutuisi puolustussotaan Ranskaa vastaan. Saksan Venäjälle Balkanilla antamat takeet olivat kuitenkin ristiriidassa Saksan Itävalta-Unkarin ja Italian kanssa solmiman kolmiliiton sekä Saksan liittolaisten Italian ja Itävalta-Unkarin Englannin kanssa helmikuussa 1887 solmiman Välimeren status quo -sopimuksen kanssa. Vuonna 1888 Saksan keisariksi tullut Vilhelm II ja hänen neuvonantajansa – heistä vaikutusvaltaisimpana Friedrich von Holstein – vastustivat Bismarckin järjestelmään sisältyneitä keskenään ristiriitaisia liittosopimuksia ja pitivät jälleenvakuutussopimusta Itävalta-Unkarin pettämisenä. Lisäksi jos Venäjä olisi paljastanut sopimukseen sisältyvät salaiset takeet, se olisi voinut vaarantaa Saksan suhteet muihin liittolaisiinsa. Vilhelm II:n tahdosta jälleenvakuutussopimus jätettiin uusimatta sen erääntyessä kesäkuussa 1890, vaikka Venäjän hallitus olisi ollut valmis jatkamaan liittoa. Keisari Vilhelm oli erottanut Bismarckin kolme kuukautta aiemmin.
Risto Nieminen
Risto Nieminen saattaa tarkoittaa seuraavia henkilöitä:
Bridgette Wilson-Sampras
Näyttelemisen lisäksi Wilson-Sampras laulaa, ja hänen musiikkinsa on suosittua varsinkin Japanissa. Hän on myös esiintynyt musikaalissa The Rocky Horror Picture Show.
Hän avioitui tennismestari Pete Samprasin kanssa 2000, ja heillä on kaksi poikaa (s. 2002 ja 2005).
Iso Saarijärvi (Kangasala)
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Mallasveden ja Pälkäneveden alueella (35.71), jonka Sappeenjärvenojan valuma-alueeseen (35.716) se kuuluu. Järven vedenpinnan korkeus on 110,4 metriä mpy. Järveen on johdettu seitsemän metsäojaa, joista Vasaoja on Vasajärven laskuoja ja lännestä tuleva oja Leppäjärven laskuoja. Noin 300 metriä pohjoiseen sijaitsee Vähä Saarijärvi, jonka vedenpinnan korkeus on 19 metriä ylempänä, mutta siitä ei lähde kartan mukaan laskuojaa. Järven laskuoja Sulunoja lähtee järven eteläosasta ja se yhtyy 2,5 kilometrin päässä Vähän Arajärven laskuojaan Pikunojaan, joka laskee Isoon Arajärveen. Tämä vesireitti laskee lopulta Pälkäneveden Jouttesselän Hiukonlahteen.
Mustalainen (rautatieliikenne)
Jokioisten museorautatien Opasteet ja liikennemääräykset -säännöstössä, jonka mukaan liikennöidään, mustalainen on erikseen kielletty.
Charles Walter De Vis
Hän oli perustamassa Royal Society of Queenslandia ja toimi seuran puheenjohtajana 1888–1889. Hän oli myös Royal Australasian Ornithologists Unionin perustajia ja ensimmäinen varapuheenjohtaja. Hän toimi Queenslandin museon hoitajana 1882–1905 ja museon ulkopuolisena konsulttina vuoteen 1912.
Let Mortal Heroes Sing Your Fame
Yhtye hyödynsi levyn sanoituksia tehdessään tällä kertaa Tolkienin lisäksi myös toisen fantasiakirjailijan, Michael Moorcockin, materiaalia.
Iitti
Historia
Vuoden 2022 aluevaaleissa valittiin kolme iittiläistä valtuutettua Päijät-Hämeen aluevaltuustoon.
Toinen aste
Kausalassa sijaitsee Iitin lukio, joka tarjoaa lukiokoulutusta iittiläisille ja lähikunnista tuleville opiskelijoille. Ammatillista koulutusta annetaan Kouvolan kaupungissa, jossa toimii Kouvolan ammattiopisto (Eduko), sekä Lahden kaupungissa Koulutuskeskus Salpauksessa. Iitistä on mahdollista myös käydä musiikkialan ammattiopintoja Lahden konservatoriossa.
Liikenne
Kausalassa Ravilinnan kohdalla pysähtyy joka päivä yksi OnniBusin C12-bussilinjan linja-auto suuntaansa. Kouvolan ja Kausalan välillä ajetaan muutama paikallisbussivuoro. Muuta ylikunnallista bussiliikennettä Iitin kunnan alueella ei ole, vaikka Iitti kuuluu Lahden seudun liikenteeseen. Iitin kunnan sisällä on koulukyytien yhteydessä toimivaa asiointiliikennettä Kausalan ja muun kunnan välillä.
Liikunta ja vapaa-aika
Myllytöyryssä, Kausalassa sijaitsee Hiihtomajan alue, jonka ympäristössä on iso kuntopolkujen verkosto ja kunnan kuntoportaat sekä talvisin hiihtoladut ja pulkkamäet.
Kausalan pohjoispuolella lähellä Iitin kirkonkylää, Radansuussa Urajärven rannalla sijaitsee Iitti Golf -niminen golfkeskus ja uimaranta sekä leirintäalue. Radansuun alueella sijaitsee majoituspalveluina Radalla Resort ja Lomakivi.
Seurakunnat
Vuoden 2018 aluejaon mukaan Iitissä on seuraavat Suomen evankelis-luterilaisen kirkon seurakunnat:
Postinumeroalueet
Asteriskillä (*) merkityt alueet ulottuvat myös toisen kunnan alueelle. Kahdella asteriskillä (**) merkityt alueet kuuluvat vain pieniltä osin Iitin alueelle.
Giovanni Giuseppe Bianconi
Giovanni Giuseppe Bianconi, joskus J. Josephi tai Joseph Bianconi, (31. heinäkuuta 1809 Bologna – 18. lokakuuta 1878 Bologna) oli italialainen eläintieteilijä, herpetologi, kasvitieteilijä ja geologi.
Jalkapallon maailmanmestaruuskilpailut 1990
Puolivälierät
Puolivälieristä mitalipeleihin etenivät odotetusti Saksan liittotasavalta sekä Italia. Saksa voitti Tšekkoslovakian 1–0 Lothar Matthäuksen rangaistuspotkumaalilla, ja Italia oli samoin lukemin Irlantia parempi. Kaikkiaan ottelukierros jäi vähämaaliseksi, ja puolivälieräotteluissa koko kisoja leimannut puolustusvoittoisuus korostui.
Ulkokartano
Karjasuoja saattoi sijaita samassa pihapiirissä kuin asumakartano, mutta se saattoi sijaita myös kauempana.
Sven Davidson
Davidson kelpuutettiin International Tennis Hall of Fameen vuonna 2007.
Lyndon B. Johnson Space Center
JSC:iin on sijoitettu miehitettyjen avaruuslentojen lennonvalvontakeskus (Mission Control Center (MCC-H)). Sukkulalentojen päätyttyä Yhdysvalloilla ei toistaiseksi ole omia miehitettyjä avaruuslentoja mutta MCC-H toimii ISS-avaruusaseman valvojana. JSC on myös Nasan astronauttien pääasiallinen koulutuskeskus. Keskuksessa työskentelee yli 15 000 henkilöä.
People Like Me
Kappaleet
Kaikki kappaleet Michael Monroe ja Andy McCoyn tuotantoa paitsi "Are You Lonely Tonight" on Willy DeVillen.
Aki Eronen
Muusikko
Savonlinnan taidelukion aikana Eronen ihastui eritoten jazzmusiikkiin. Eronen on aina ollut musiikin suhteen avoin ja hän soitti lukioaikanaan niin Taidelukion kansamusiikkiyhtye Takamuksessa, kuin myös Halosen perustamassa V.T.H. nimisessä punk–yhtyeessä.
Rasputina
Yhtye on ottanut vahvasti vaikutteita viktoriaanisesta ajasta. Tämä näkyy selkeimmin yhtyeen promootiovalokuvissa sekä esiintymisasuissa, joissa näkyy yleensä aikakaudelle tyypillisiä alusasuja kuten korsetteja.
Ivatsevitšy
Ivatsevitšy on kaupunki ja hallinnollinen piiri Brestin alueella Valko-Venäjän lounaisosissa. Vuoden 2009 väestönlaskennan mukaan kaupungin asukasluku oli 22 958. Koko hallintopiirin asukasluku (59 906) sisältsi Ivatsevitšyn kaupungin ja sitä ympäröivän maaseudun ohella myös piirissä sijaitsevan Kosavan pikkukaupungin (2 029 asukasta) ja Tseljah'anyn kaupunkityyppisen taajaman (4 198 asukasta).
Venäjän talous
Venäjän talous kuuluu maailman suurimpiin: vuonna 2012 Venäjällä on ostovoimapariteetin mukaan laskettuna maailman kuudenneksi tai seitsemänneksi suurin bruttokansantuote, sen mukaan lasketaanko Euroopan unioni yhdeksi taloudeksi vai erillisvaltioiksi. Maan valuutta on Venäjän rupla.
Venäjä kohensi asemaansa kansainvälisillä rahoitusmarkkinoilla vuoden 1998 kriisin jälkeen, ja sen talouden vuosittainen kasvuvauhti oli keskimäärin seitsemän prosenttia. Venäjän bruttokansantuote oli 2012 maailman seitsemänneksi suurin, eli 2,509 biljoonaa Yhdysvaltain dollaria (arvioitu ostovoimapariteetti), ja sen kasvunopeus oli 3,6 prosenttia. Keskeiset tekijät Venäjän talouden vahvan nousun taustalla olivat vahva tuottavuuden, reaalipalkkojen ja kulutuksen kasvu. Maa lasketaan yhdeksi BRIC-maista yhdessä Brasilia, Intian ja Kiinan kanssa.
Talouspolitiikka
Vuonna 2001 käyttöön otettu yksinkertaisempi verolaki vähensi ihmisiin kohdistuvaa verorasitusta ja kasvatti suuresti valtion tuloja. Venäjällä on 13 prosentin tasaverotus henkilökohtaisiin tuloihin, mitä on pidetty muihin maihin verrattuna hyvin houkuttelevana yrittäjien kannalta. Federaation budjetti on ollut ylijäämäinen vuodesta 2001 alkaen vuoden 2007 lukeman ollessa kuusi prosenttia BKT:stä. Vuonna 2003 luotiin federaation vakautusrahasto, johon siirretään varoja Uralin öljyn hinnan ylittäessä 27 dollarin hinnan barrelia kohti. Huhti-toukokuussa 2006 öljyn hinta oli 60,9 dollaria barrelilta ja vakautusrahastoon oli kertynyt 1 800 miljardia ruplaa (70 miljardia dollaria). Ne päätettiin sijoittaa 14 Euroopan maan obligaatioihin. Viime vuosien aikana Venäjä on käyttänyt öljyvarojaan vakautusrahastosta myös maksaakseen ennakolta kaikki neuvostoajan velat Pariisin klubin velkojille sekä Kansainväliselle valuuttarahastolle. Ulkomaanvelka onkin vähentynyt huomattavasti. Venäjän valuuttareservit ovat kolmanneksi suurimmat maailmassa.
Työvoima
Useimmista muista luonnonvaroiltaan rikkaista maista poiketen Venäjän katsotaan olevan suhteellisen pitkällä kehityksessä pitkän ja vankan koulutuksen, tieteen ja teollisuuden perintönsä johdosta. Maalla on enemmän korkeakoulusta valmistuneita kuin millään muulla Euroopan maalla.
Rahoitus
Kaksi Venäjän suurinta pörssiä ovat Russian Trading System (RST) ja Moscow Interbank Currency Exchange (MICEX). Ne yhdistyivät nimellisesti vuoden 2011 lopussa ja niiden on tarkoitus saattaa loppuun yhdistyminen Moskovan pörssiksi (MISEC-RTS) vuosien 2012 ja 2013 aikana. Venäjällä ollaan myös perustamassa omaa arvopaperikeskusta, jonka on tarkoitus aloittaa toimintansa vuonna 2013.
Infrastruktuuri
thumb|300px|Venäjän kaasuntuotantoalueet.
Siirtymätalous
Gaidarin ohjauksella Neuvostoliiton valtionomaisuus oli siirtyi noin kymmenelle oligarkille. Oligarkit junailivat, ostivat ja kiristivät jättimäiset valtionyhtiöt haltuunsa. Sosiaaliturvaa ei ollut. Talousuudistusta kutsuttiin sokkiterapiaksi. Kauppojen hyllyt olivat tyhjiä ja hyperinflaatio nosti hintoja voimakkaasti. Valtionomaisuus myytiin holtittomissa huutokaupoissa: ompelimoista sotilastutkiin, hävittäjistä leipätehtaisiin. Katastrofi oli niin syvä, että jopa venäläisten keskimääräinen elinikä romahti. Myöhemmin vuosituhannen vaihteessa tyhjyyden tunteen täytti KGB-eversti Vladimir Putin, joka lupasi kuria ja järjestystä sekavaan tilanteeseen, ja hän voitti vaalit.
Eero Rantala
Eero Rantala -rahasto
Rantala toimi 1990–1996 Oulunkylän Pop & Jazz konservatorion säätiön hallituksen puheenjohtajana. Suomen kulttuurirahastossa on hänen mukaansa nimetty Eero Rantalan rahasto, jonka tarkoitus on jakaa Eero Rantala -palkintoja Timo Mustakallio -laulukilpailussa ja lied-duo-palkintoja Erkki Melartin -kamarimusiikkikilpailuissa sekä lisäksi tukea suomalaista laulutaidetta. Palkinnon suuruus on 10 000 euroa. Eero Rantalan rahasto on yksi Timo Mustakallio -laulukilpailun järjestäjistä.
Telenet Japan
Historia
Telenet Japan oli aluksi pieni videopelejä myyvä liike, jonka ensimmäisiä julkaisuja olivat American Truck -ajopeli sekä golfpelisarja Albatross. 1990-luvulla yhtiö sai huomattavampaa suosiota Valis ja Cosmic Fantasy -peliensä ansiosta. Merkittävä projekti oli myös Namcon julkaisema Tales-pelisarja, jonka ensimmäinen osa ilmestyi Telenetin silloisen tytäryhtiön Wolfteamin kehittämänä vuonna 1995. Viimeisinä vuosinaan Telenet tuotti golfpelejä ja tarjosi uhkapeliaiheisia matkapuhelinpalveluja. Yhtiön toiminta päättyi lokakuussa 2007.
Kehitettyjä pelejä
Nintendo GameCube PC
Julkaistuja pelejä
PC Engine Game Boy
Sega Game Gear
MSX
Lisa Matthews
Matthews oli Playboyn Playmate of the Month huhtikuussa 1990 ja vuoden 1991 Playmate of the Year, jolloin hän yllättäen vei voiton Pamela Andersonilta. Tuolloin hän muun muassa mainitsi lempikirjoikseen romaanit Ja aurinko nousee ja Kultahattu. Samana vuonna hän esiintyi myös Bruce Willisin elokuvassa Hudson Hawk – varkaista parhain.
Ulkomaankirjeenvaihtaja (elokuva)
Käsikirjoitus
Wangerilla ei ollut jouluun 1939 mennessä vieläkään kuvauskelpoista käsikirjoitusta. Pääasiallinen syy oli Wangerin halu pitää käsikirjoitus mahdollisimman ajantasaisena, jotta käsikirjoituksessa näkyisivät tuoreimmat toisen maailmansodan tapahtumat. Helmikuussa 1940 Hitchcock ehdotti Wangerille, että käsikirjoitusta tekemään palkattaisiin Charles Bennett, joka oli käsikirjoittanut viisi Hitchcockin elokuvaa Englannissa. Wanger suostui, ja helmikuun aikana Hitchcock, Bennett ja Joan Harrison kirjoittivat käsikirjoituksen kokonaan uudestaan. Vincent Sheeanin muistelmista – ja aikaisemmista käsikirjoituksista – oli jäljellä enää vain nimi ja alkutilanne hollantilaisessa tuulimyllyssä. Käsikirjoitus nojautui monessa suhteessa 39 askelta -elokuvaan ja sen pohjalla olevaan romaaniin, joista mukaan tuli muun muassa takaa-ajokohtauksia. Viimeisen silauksen käsikirjoitukselle antoi James Hilton, joka hioi vuoropuhelua.
Purentafysiologia
Purentafysiologia on keskeistä hammaslääketiedettä. Kaikessa hammaslääketieteellisessä hoidossa tavoitteena tulisi olla tasapainoisen, hyvin toimivan purennan aikaansaaminen.
Olli Halonen (muusikko)
A&R-manageri
Vuonna 2008 Halonen aloitti A&R-managerina Sony Music Entertainment Finland Oy:ssä. Hän on työskennellyt lukuisien projektien parissa kuten Isac Elliot, Alex Mattson, HIM, The 69 Eyes, Koop Arponen, Anssi Kela, Pete Parkkonen, Sandhja, Jope Ruonansuu, PIHLAJA, Titta, pehmoaino. Hän on ollut myös mukana tekemässä musiikkiohjelmia Idols, X-Factor, Talent, Tangomarkkinat ja Anna Laulu Lahjaksi.
Seinäjoen Jalkapallokerho-juniorit
Historia
Seura on pelannut muutaman kauden myös Futsal-liigassa. Osan kausista se pelasi nimellä TP-Seurahuone. Myöhemmin TP-Seurahuone muutti Kokkolaan, jossa se toimii nykyään nimellä TP-Kaarle.
We Are Number One
Julkaisunsa jälkeen kappaleen englanninkielinen versio sai merkittävää suosiota verkossa, ja siitä tuli yleinen internet-meemien ja koomisten remixien aihe erityisesti tukeakseen kappaleen esittäjää, Stefán Karl Stefánssonia (sarjassa Robi Rähmä), jolla oli diagnosoitu haimasyöpä. Hän menehtyi 21. elokuuta 2018.
Sojuz 25
Sojuz 25 oli Neuvostoliiton Sojuz-lento Saljut 6 -avaruusasemalle.
Verkkojärvi (Kangasala)
Verkkojärvi on Pirkanmaalla Kangasalla Kauppilassa ja Pälkäneellä sijaitseva järvi, joka sijaitsee Laipanmaan metsäalueella.
Marja-Leena Laakso
Laakso valmistui ylioppilaaksi 1984 ja yhteiskuntatieteiden maisteriksi Jyväskylän yliopistosta 1989. Psykologian lisensiaatiksi hän valmistui 1993 ja väitteli psykologian tohtoriksi 1999 Jyväskylän yliopistossa.
Laakso on toiminut varhaiskasvatuksen lapsi- ja kehityspsykologiaan painottuvana professorina Jyväskylän yliopistossa 2006 alkaen. Hän on tutkinut muun muassa varhaista vuorovaikutusta ja lasten kielenkehitystä sekä kehittänyt menetelmiä lasten sosiaalisten ja emotionaalisten taitojen sekä vanhemmuuden tukemiseen.
Laatokannorppa
Aikuinen laatokannorppa on noin 150 senttimetriä pitkä ja painaa 60–70 kilogrammaa. Kuutit ovat syntyessään 50–60 senttimetriä pitkiä ja painavat 4–5 kilogrammaa. Naarasnorpat saavuttavat sukukypsyyden 4–5-vuotiaana ja urosnorpat 6–7-vuotiaana. Kuutit syntyvät helmi–maaliskuussa. Norppien elinikä on noin 30–35 vuotta.
Oklahoma
Ilmasto
Oklahomassa on mantereinen ilmasto. Oklahoma Cityssä on kesä-, heinä- ja elokuun keskimääräinen ylin lämpötila yli 30°C, ja joulu- ja tammikuussa keskimääräinen alin pakkasen puolella. Eniten sataa touko- ja kesäkuussa.
Hallinto ja politiikka
Republikaanit hallitsevat osavaltion politiikkaa. Osavaltio on yksi republikaanisimmista, ja se on äänestänyt republikaanien presidenttiehdokasta jokaisissa vaaleissa vuodesta 1952 lukuun ottamatta vuoden 1964 vaaleja.
Kuolemanrangaistus on käytössä Oklahomassa. Vuoden 1976 jälkeen osavaltio on teloittanut 116 vankia. Viimeisin teloitus suoritettiin helmikuussa 2022.
Pohjois-Carolina
Pohjois-Carolina ([-karolina] tai [-karoliina], ) on Yhdysvaltojen osavaltio. Se liittyi liittovaltioon 12. osavaltiona 21. marraskuuta 1789. Osavaltio on nimetty Englannin kuninkaan Kaarle I:n mukaan. Sen asukasluku vuonna 2014 oli 9 943 964.
New Mexico
New Mexico ([nu:'meksıkoʊ] ;, ; vanhentunut suomennos Uusi-Meksiko ) on Yhdysvaltojen 47. osavaltio ja se sijaitsee Yhdysvaltojen lounais- ja länsiosissa. New Mexico kuuluu myös vuoriosavaltioihin ja se on kuudenneksi harvimpaan asutettu osavaltio Yhdysvalloissa.
Väestöjakauma
Väestöstä noin 11 % on taustaltaan Amerikan alkuperäisasukkaita.
Pimeyden sydän
Francis Ford Coppolan elokuva Ilmestyskirja. Nyt. (1979) pohjautuu löyhästi Pimeyden sydämeen, mutta tapahtumat on siirretty Vietnamin sodan aikaiseen Kaakkois-Aasiaan. Nicolas Roeg ohjasi Conradin tarinasta elokuvan Pimeyden sydämessä (1994),.
Ari Lauanne
Vuonna 2009 Lauanne teki uuden aluevaltauksen veitsenheittäjänä ohjelmassa Suomen Las Vegas. Varsinaisesti Lauanteen vakavampi perehtyminen lajiin oli alkanut kymmenisen vuotta aiemmin saman ohjelmatuottajan Älä katso -ohjelmassa. Tuolloin nähtiin ohjelman juontaja Teemu Virtanen seinällä pelkäämässä. Tästä ohjelmasta lähtien Lauanne ryhtyi kehittämään veitsiohjelmaansa ja vuonna 2007 ohjelmassa Einstein nähtiin osia uudesta ohjelmasta ensiesityksenä. Sittemmin Lauanne ryhtyi kehittämään omia Villin Lännen harrastuksiaan tuotteiksi niin, että yhteistyökumppaneidensa kanssa syntyi Wild West Show, jossa nähdään veitsenheittoshown lisäksi myös muun muassa Lauanteen Villin Lännen ruoskien ja revolverien showtaituruutta.
Andrew Neiderman
Andrew Neiderman (s. 1940) on yhdysvaltalainen romaanikirjailija. Hänestä tuli V. C. Andrewsin haamukirjailija tämän kuoleman jälkeen 1986.
Hierakonpolis (Ylä-Egypti)
Hierakonpolis oli merkittävä kaupunki Egyptin dynastiasivilisaation syntyvaiheessa. Se oli esidynastisen Ylä-Egyptin pääkaupunki ja toimi pääkaupunkina myös Egyptin yhdistymisen jälkeisellä thiniittikaudella. Kaupunki oli myös merkittävä Horus-haukkajumalan kulttikeskus.
Maantiede
Hierakonpolis sijaitsi Niilin länsirannalla noin 85 kilometriä etelään Thebasta eli Diospolis Megalesta ja noin 113 kilometriä pohjoiseen Syenestä eli nykyisestä Assuanista. Se oli rakennettu Niilin tulva-alueen ja autiomaan rajalle, ja levittäytyi noin kolmen kilometrin matkalle. Joen vastakkaisella rannalla sijaitsi Eileithyiopolis. Kaupungista joen alajuoksulle eli luoteeseen päin sijaitsi Latopolis ja yläjuoksulle eli etelään päin Apollonopolis Megale.
pienoiskuva|vasen|upright=0.95|Kom el-Ahmarin kaivauksia vuonna 1910. Ylä-Egyptin Hierakonpolista ei tule sekoittaa Ala-Egyptin Hierakonpoliihin eikä Hierakonin kaupunkiin, jotka kummatkin sijaitsivat pohjoisempana.
Ingrid Luterkort
Luterkort opiskeli Dramatenin näyttelijäkoulussa, jossa hänen opiskelutovereitaan olivat muiden muassa Ingrid Bergman, Gunnar Björnstrand, Irma Christenson ja Signe Hasso. Hän teki näyttelijändebyyttinsä Tukholman Kuninkaallisessa draamateatterissa vuonna 1933.
Annica Bresky
Työura ja koulutus
Koulutukseltaan Bresky on vesi- ja ympäristötekniikan diplomi-insinööri Uppsalan yliopistosta, jonka lisäksi hän on suorittanut Executive MBA -tutkinnon. Bresky on ruotsalaisen valaisinyhtiö Fagerhultin hallituksen jäsen.
Holmium(III)kloridi
Valmistus
Holmiumkloridia voidaan valmistaa holmiumoksidista ammoniumkloridin avulla 200–250 °C lämpötilassa seuraavasti:
Johan Mathesius
Myöhempi virkaura
Vuonna 1745 Mathesius nimitettiin Pohjanmaan lääninsihteeriksi. Vuonna 1752 hän sai säätyjen vakuutuksen ylenemisestään virka-asteikolla. Vuonna 1760 hänet nimitettiin asessoriksi ja 1762 laamanniksi, mutta hän säilytti kuitenkin lääninsihteerin viran. Hieman myöhemmin hän sanoutui irti läänisihteerin virasta. Vuonna 1763 hän oli jonkin aikaa Pohjanmaan varamaaherrana. Hän kuoli ollessaan matkalla Lontooseen 1765.
Vanha holvikirkko
Lenne Brobergin versio
Broberg levytti kappaleesta myös ensimmäisen suomenkielisen version. Taustamusiikista vastasi Mats Olssonin orkesteri. Ontuvan suomen kielen takia versiota pidettiin kuitenkin melko huvittavana.
Kariologia
Kariologia eli kovakudos- ja infektiosairaudet on hammaslääketieteellinen tieteenala, joka tutkii karieksen etiologiaa, epidemiologiaa, patogeneesia, diagnostiikkaa, ehkäisyä ja hoitoa. Lisäksi kariologian alaan kuuluu suun ja leukojen infektiosairaudet. Karies on tarttuva bakteerisairaus. Ihmisen suussa elää erittäin runsas bakteerijoukko, joka alkaa muodostua heti synnytyksen jälkeen. Ensimmäiset suun normaaliflooran bakteerit ovat peräisin jo äidin synnytyskanavasta. Syntymän jälkeen lapsi on tekemisissä ympäristön bakteereiden kanssa ja osa niistä asettuu pysyvästi suuonteloon. Varhaislapsuuden olosuhteilla on suuri merkitys sille, tuleeko suun bakteerikannasta terveyttä edistävä vai sairautta aiheuttava. Keskeinen bakteeri karieksen synnyssä on Streptococcus mutans. Lapsi saa sen yleensä tartuntana läheisiltä aikuisilta. Kariologiset tutkimukset ovat osoittaneet kaksi tärkeää seikkaa:
Ricardo Maduro
Maduron ensimmäisestä avioliitosta syntynyt poika Ricardo Ernesto kuoli väkivaltaisesti 1997. Maduron edeltäjä Hondurasin presidenttinä oli Carlos Roberto Flores.
Kw
Kw tarkoittaa seuraavia:
Bert van Marwijk
Ura pelaajana
Pelaajaurallaan Marwijk pelasi 390 ottelua Eredivisiessä, Alankomaiden korkeimmalla sarjatasolla. Alankomaiden maajoukkueessa hän pelasi yhden ottelun. Marwijk ei koskaan pelannut sarjan kärkijoukkueissa, vaan yleensä keskitason seuroissa. Hänen uransa suurimmiksi saavutuksiksi jäi KNVB Cupin voitto 1978. Marwijk pelasi vain viimeisen kautensa kotimaansa ulkopuolella, ja senkin naapurimaassa Belgiassa.
Ura valmentajana
Kesällä 2007 Marwijk palasi jälleen Feyenoordiin tavoitteena palauttaa seura mestaruuskantaan yhdeksän vuoden tauon jälkeen. Rotterdamilaisten meno kuitenkin hyytyi kauden vanhetessa ja lopulta seura sijoittui Eredivisiessä vasta kuudenneksi. Balsamia haavoihin toi KNVB Cupin voitto, kun Feyenoord kaatoi finaalissa Rodan 2–0.
Syyskuussa 2015 van Marwijk aloitti Saudi-Arabian jalkapallomaajoukkueen päävalmentajana vuoden mittaisella sopimuksella. Van Marwijk sai päävalmentajakaudellaan runsaasti kritiikkiä osakseen, koska hän ei asunut vakituisesti Saudi-Arabiassa ja seurasi kriitikoiden mielestä liian vähän maan pääsarjan otteluita. Tulokset kuitenkin olivat hyviä ja van Marwijk johdatti Saudi-Arabian MM-lopputurnaukseen 2018. Edellisen kerran Saudi-Arabia oli ollut mukana lopputurnauksessa vuonna 2006. Jatkosopimusneuvottelut maan jalkapalloliiton kanssa päättyivät kuitenkin tuloksettomina ja van Marwijk jätti tehtävänsä vain päivä viimeisen MM-karsintaottelun jälkeen.
Johann Crüger
Elämänvaiheet
Crüger opiskeli teologiaa Wittenbergissä, ja musiikkia Saksan ohella Itävallassa ja Böömissä, Saksassa Gubenissä, Soraussa (Żary), Breslaussa, Olmützissä ja Regensburgissa. Hän toimi vuodesta 1622 Berliinin Nikolainkirkon urkurina. Hän oli myös arvostettu musiikin teoreetikko. Hän hoiti virkaansa 40 vuotta ja oli samalla Zum Grauer Klosterin lukion opettaja.
Crügerin sävelmiä suomenkielissä virsikirjoissa
Ruotsin kirkon virsikirjassa on 12 Grügerin tai hänen julkaisemaansa sävelmää, joilla lauletaan 30 virttä
Pete Capella
Pete Capella (oik. Peter Regerland Capella, s. 3. kesäkuuta 1977 Red Bank, New Jersey) on yhdysvaltalainen ääninäyttelijä, joka dubbasi Jaden Yukia Yu-Gi-Oh! GX:ssä ja myöhemmin vuonna 2006 Silver the Hedgehogia hahmon ensi pelissä Sonic the Hedgehog.
Pohjois-Dakota
Väestö
Pohjois-Dakotan  on valkoisia. Osuus on selvästi suurempi kuin Yhdysvalloissa keskimäärin (tiedot vuosilta 2008–2012).
Särkijärvi (Pälkäne, Sappee)
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Mallasveden ja Pälkäneveden alueella (35.71), jonka Sappeenjärvenojan valuma-alueeseen (35.716) se kuuluu. Järven vedenpinnan korkeus on 113 metriä mpy. Siihen laskee pohjoisesta Musta-Sorsimosta lähtevä laskuoja. Ojan kautta laskevat myös muiden Sorsimoiden ja Kailojen vedet. Särkijärven laskuoja on yli 200 metriä pitkä ja se laskee Vähään Arajärveen. Vesireitin vedet laskevat lopuksi Sappeenjärven kautta Pälkäneveden Jouttesselän Hiukonlahteen.
Miljoonasade
Kokoonpanon muodostuminen ja levytyssopimus: 1983—1985
Laulaja Heikki Salo ja kitaristi Matti Nurro aloittivat soittamaan samassa kokoonpanossa vuonna 1983. Kokoonpanon muut jäsenet vaihtuivat taajaan. Myös yhtyeen nimi vaihtui useasti: "Pohjantähti" (1983–1984), "Neurooppa" (1984–1985) ja Kling Klang (1985–1986). Vuoden 1985 aikana mukaan liittyivät muut Miljoonasateen alkuperäiskokoonpanon jäsenet: Ari Laaksonen (basso), Olli Heikkinen (koskettimet) ja Jarmo Hovi (rummut). Osa Miljoonasateen sittemmin levyttämistä kappaleista periytyy näiltä tai jopa vanhemmilta ajoilta, esimerkiksi "Lapsuuden sankarille" -kappaleen sävelen Salo oli alun perin hahmotellut jo 1970-luvun lopulla, ja sanatkin jo 1983.
Hiipuminen ja lopettaminen 2000—2010
Maaliskuussa 2010 yhtyeen verkkosivu antoi viitteitä yhtyeen lopettamisesta. Myöhemmin Heikki Salo ilmoitti MTV3:n Huomenta Suomi -ohjelmassa yhtyeen lopettaneen toimintansa.
Peter Rono
Marraskuussa 2006 Rono nimitettiin Yhdistyneiden Kansakuntien hyväntahdon lähettilääksi.
Ruth Rendell
Elämä ja ura
Rendell tutustui tulevaan mieheensä Don Rendelliin työskennellessään uutistoimittajana. He avioituivat, kun hän oli 20-vuotias, ja vuonna 1953 syntyi poika Simon, joka on nykyisin sosiaalityöntekijä ja asuu Yhdysvalloissa Coloradossa. Pariskunta erosi 1975 mutta avioitui uudelleen kahden vuoden kuluttua. Don Rendell kuoli 1999 eturauhassyöpään.
Manuel Zelaya
José Manuel Zelaya Rosales (s. 20. syyskuuta 1952 Catacamas) on hondurasilainen liberaalipuolueen poliitikko, joka toimi maansa presidenttinä vuosina 2006–2009.
Vallankaappaus
26. kesäkuuta 2009 satoja armeijan jäseniä miehitti pääkaupunki Tegucigalpan lentokentän, parlamentin, korkeimman oikeuden ja presidentinpalatsin, ilmoituksensa mukaan hillitäkseen mahdollisia levottomuuksia, kun Zelaya oli marssinut kannattajineen sotilastukikohtaan noutamaan äänestysuurnat, joita armeija ei luovuttanut.
Michael Mols
Ammattilaisuran tilastot
(kausi, seura, ottelut, maalit)
Infinity Engine
Pelimoottorin korvaajaksi on kehitetty avoimen lähdekoodin GemRB.
WAAS
WAAS:n eurooppalainen vastine on EGNOS ja sen SBAS-toiminnallisuus. Kumpikin järjestelmä mittaa alueellisilla maa-asemilla (WAASin kohdalla ne sijaitsevat Yhdysvalloissa, Kanadassa ja Meksikossa ja EGNOSin kohdalla EU-alueella) GPS:n antaman paikannustarkkuuden, maa-asemien tieto paikannuksen epätarkkuudesta maa-asemilla välitetään lentokoneille lähettämällä korjaustieto WAAS-keskusasemalta muutamille geostationaarisille tietoliikennesatelliiteille, jotka lähettävät tiedon lentokoneille. Täten WAASin käyttö vaatii paikantimen, joka pystyy vastaanottamaan tietoliikennesatelliitin lähetyksen. Suomen suuremmista lentoasemista täysimittaiset LPV-menetelmät otetaan ensimmäisenä käyttöön Tampere-Pirkkalassa elokuussa 2022 (aiemmat ovat olleet teoreettiselta vähimmäistarkkuudeltaan huonompia SBAS APV-menetelmiä). WAAS-vastaanottimia on käytössä myös veneilyssä.